19.12.2022
SL
Uradni list Evropske unije
L 323/99
SKLEP KOMISIJE (EU) 2022/2494 z dne 9. decembra 2022 o odobritvi zahteve, ki jo je predložila Litva, za revizijo ciljev uspešnosti za tretje referenčno obdobje (notificirano pod dokumentarno številko C(2022) 8985) (Besedilo v litovskem jeziku je edino verodostojno) (Besedilo velja za EGP)
EVROPSKA KOMISIJA JE –
ob upoštevanju Pogodbe o delovanju Evropske unije,
ob upoštevanju Uredbe (ES) št.
549/2004 Evropskega parlamenta in Sveta z dne 10. marca 2004 o določitvi okvira za oblikovanje enotnega evropskega neba (okvirna uredba) (1) ter zlasti člena 11(3), točka (c), Uredbe,
ob upoštevanju Izvedbene uredbe Komisije (EU) 2019/317 z dne 11. februarja 2019 o določitvi načrta izvedbe in ureditve pristojbin na enotnem evropskem nebu ter razveljavitvi izvedbenih uredb (EU) št.
390/2013 in (EU) št.
391/2013 (2) ter zlasti člena 18(1) Uredbe,
ob upoštevanju naslednjega:
SPLOŠNI PREMISLEKI
(1)
Na podlagi člena 11 Uredbe (ES) št.
549/2004 se vzpostavi načrt izvedbe za navigacijske službe zračnega prometa, vključno z nacionalnimi načrti izvedbe, ki določajo zavezujoče cilje uspešnosti, skladne z vseevropskimi cilji, ki jih je Komisija sprejela za zadevno referenčno obdobje.
Podrobna pravila glede navedenih načrtov izvedbe so določena v Izvedbeni uredbi (EU) 2019/317.
V skladu s členom 11(3), točka (c), Uredbe (ES) št.
549/2004 Komisija oceni skladnost ciljev uspešnosti, ki jih določijo države članice, z ustreznimi vseevropskimi cilji uspešnosti.
(2)
Komisija je 13. aprila 2022 sprejela Sklep (EU) 2022/769 (3), v katerem je ugotovila, da so cilji uspešnosti iz osnutka načrta izvedbe za tretje referenčno obdobje, ki jih je predložila Republika Litva (v nadaljnjem besedilu: Litva), skladni z vseevropskimi cilji uspešnosti.
Na podlagi Sklepa (EU) 2022/769 je Litva načrt izvedbe za tretje referenčno obdobje uradno sprejela v skladu s členom 16, točka (a), Izvedbene uredbe (EU) 2019/317.
(3)
Litva je 26. avgusta 2022 Komisiji predložila zahtevo za revizijo svojih ciljev uspešnosti glede zmogljivosti na rutah in glede stroškovne učinkovitosti na rutah za koledarska leta 2022, 2023 in 2024, in sicer na podlagi člena 18(1), točka (a)(ii), Izvedbene uredbe Komisije (EU) 2019/317.
(1) UL L 96, 31.3.2004, str. 1.
(2) UL L 56, 25.2.2019, str. 1.
(3) Sklep Komisije (EU) 2022/769 z dne 13. aprila 2022 o skladnosti ciljev uspešnosti, vključenih v osnutek načrta izvedbe, ki ga je Litva predložila v skladu z Uredbo (ES) št.
549/2004 Evropskega parlamenta in Sveta, z vseevropskimi cilji uspešnosti za tretje referenčno obdobje (UL L 139, 18.5.2022, str. 116).